
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus taotlus MTÜ-lt Spordiklubi Narva PSK palvega tasuta kasutada Narva Paemurru Spordikooli ruume poksitreeningute läbiviimiseks hommikusel ja hilisõhtusel ajal Narva Paemurru Spordikooli juhtkonnaga kooskõlastatud ajakava alusel.
Antud küsimus oli vaadatud läbi Narva Linnavalitsuse linnavarakomisjoni 03.12.2008.a. istungil, protokoll nr 14. Komisjon otsustas nõustuda taotlusega ja lubada MTÜ-le Spordiklubi Narva PSK tasuta kasutada Narva Paemurru Spordikooli ruume poksiklubi treeningute läbiviimiseks Narva Paemurru Spordikooli juhtkonnaga kooskõlastatud ajakava alusel.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Lubada MTÜ-l Spordiklubi Narva PSK, registrikood 80128642, tasuta kasutada Narva Paemurru Spordikooli ruume aadressil 26. Juuli 4, Narvas, hommikusel ja hilisõhtusel ajal poksiklubi treeningute läbiviimiseks Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

